PAGE  

[image: image1.emf]Sülysáp Nagyközség Önkormányzata
Jegyzőjétől
2241 Sülysáp, Szent István tér 1.

NYILVÁNOS
Szám: 8837-8/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. december 13.
Előterjesztést véleményezi: PTÜB
Döntés módja: nyílt szavazás, egyszerű/minősített szótöbbség

Mellékletek: 1. rendelettervezet, 2. Gyorspeed Kft. kérelme (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. december 20-án tartandó munkaterv szerinti ülésére

4. napirendhez

Tárgy:
A helyi menetrend szerinti autóbuszjárat viteldíjainak emelésére irányuló kérelem megtárgyalása
Tisztelt Képviselő-testület!
A helyi menetrend szerinti autóbuszjáratot üzemeltető GYORSPEED Kft. kérelmet terjesztett elő a viteldíjak január 1-jével történő emelésére az alábbiak szerint:

· menetjegy 230 Ft-ról 250 Ft-ra,

· havi bérletjegy 2900 Ft-ról 3500 Ft-ra.

Kérelmét a Társaság a megnövekedett költségekkel indokolta, azonban ezeket részletesebben nem fejtette ki, így – a szolgáltatási szerződésben foglaltaknak megfelelően – a javaslat adatokkal történő alátámasztására hívtuk fel.
A december 12-én megküldött, a Társaság 2012. 1-9. havi eredmény-levezetését tartalmazó adattábla szerint a tevékenység 1.189 eFt veszteséggel járt, ugyanakkor a közölt adatokkal kapcsolatosan az alábbiak voltak megállapíthatók:

1. Az önkormányzati támogatás soron mindössze 4.500 eFt szerepel, miközben júliustól októberig havi 500 helyett 650 eFt támogatást fizetett az önkormányzat, vagyis – a támogatási részletek kifizetési ütemét is figyelembe véve – legalább két emelt összegű részletnek meg kellett volna jelennie a 9 hónap egyenlegében, ami +300 eFt különbözetet jelent.
2. Irreálisnak mondható az igénybevett szolgáltatások mértéke, amiből havonta több mint 1 millió Ft kiadása származott a társaságnak (viszont az anyagköltség irreálisan kicsi, azonban az adatokat a Társaság külön nem indokolta).

A kérelemmel kapcsolatosan szükséges még rögzíteni, hogy a Társaság 2011. április 1-je óta látja el a feladatot, azóta két alkalommal került sor az önkormányzati támogatás emelésére, ami összességében 40 %-os támogatásemelkedést jelent, és szintén két alkalommal emelkedtek a viteldíjak is: a menetjegy ára 15 %-kal, a havi bérletjegy ára pedig 31 %-kal mindösszesen.
Emellett a megnövekedett költségekre való hivatkozással is csak részben tudunk egyetérteni, hiszen igaz, hogy a gázolja ára jelenleg kb. 17 %-kal magasabb a 2011. áprilisi árnál, azonban nem lényegtelen, hogy ez az áremelkedés szinte teljes egészében a 2011. évben zajlott le, ebben az évben érdemi áremelkedés nem volt, sőt jelenleg alacsonyabb az ár mint januárban. 

Ezt azért fontos leszögezni, mivel a szolgáltatás elnyerésére benyújtott pályázatát már ezen adatok, vagyis egy viszonylag stabil gázolaj árszint ismeretében készítette el a Társaság, és azóta tehát releváns áremelkedés nem történt. 
Mindezeket összevetve, és különös tekintettel arra, hogy a pályázat eredményeként 2012. november 1-jei hatállyal megkötött új szolgáltatási szerződés szerint a Társaság immár 700 ezer Ft/hó támogatásra jogosult, ami a vizsgált 9 hónapra vetítve plusz 1.800 eFt bevételt jelent, nem látjuk indokoltnak a viteldíjak – főként a bérletek díjának 12 %-ot meghaladó – újabb emelését.
Álláspontunk szerint ez az utasforgalom egyre növekvő arányú csökkenéséhez vezetne, ami tovább gerjesztené a szolgáltatás jelenleg is magas támogatásigényét.
Kérem a fentiek szíves megvitatását, és döntésük meghozatalát a határozati javaslat vagy a mellékelt rendelettervezet elfogadásával.
…/2012. (XII. 20.) ÖKT határozati javaslat

Sülysáp Nagyközség Önkormányzatának Képviselő-testülete a GYORSPEED Kft.-nek a helyi menetrend szerinti autóbuszjárat viteldíjainak emelésére irányuló kérelmét a Társaság által előterjesztett adatok alapján nem látja indokoltnak, ezért nem rendelkezik a viteldíjak 2013. január 1-jével való emeléséről.

Határidő: azonnal

Felelős: jegyző
Sülysáp, 2012. december 13.

Tóth Krisztina 


jegyző
MELLÉKLETEK
Sülysáp Nagyközség Önkormányzata Képviselő-testületének
../2012. (...) önkormányzati rendelete

a helyi menetrend szerinti közforgalmú buszközlekedés hatósági árformába tartozó viteldíjainak legmagasabb hatósági árként való megállapításáról és azok alkalmazási feltételeiről szóló

19/2008. (XI. 25.) rendeletének módosításáról

Sülysáp Nagyközség Önkormányzatának Képviselő-testülete az Alaptörvény 32. cikkével, a helyi önkormányzatokról szóló 1990. évi LXV. törvény 16. § (1) bekezdésével, valamint az árak megállapításáról szóló 1990. évi LXXXVII. törvény 7. §-ával kapott felhatalmazással és feladatkörében eljárva a következőket rendeli el:

1. § Sülysáp Nagyközség Önkormányzata Képviselő-testületének a helyi menetrend szerinti közforgalmú buszközlekedés hatósági árformába tartozó viteldíjainak legmagasabb hatósági árként való megállapításáról és azok alkalmazási feltételeiről szóló 19/2008. (XI. 25.) rendelete (a továbbiakban: Ör.) 1. számú mellékletének a.) és c.) pontja helyébe a következő rendelkezés lép: 

„a.) menetjegy ára: 250,- Ft
c.) kedvezményes negyedéves bérletjegy ára: 3.500,- Ft ”

2. § E rendelet 2013. január 1-jén lép hatályba, majd a következő napon hatályát veszti.

Sülysáp, 2012. december 20.

Horinka László
Tóth Krisztina



polgármester
jegyző

sorszam sorjel megnevezés Sülysáp

03 I. ÉRTÉKESÍTÉS NETTÓ ÁRBEVÉTELE 5 060

Jegyek értékesítése 1 539

Bérlet értékesítés teljes áru 1 655

Bérlet értékesítés kedvezményes (diák-nyugdíjas) 1 866

07 II. EGYÉB BEVÉTELEK 8 548

Fogyasztói árkiegészítés 4 035

Önormányzati támogatás 4 500

08 Egyéb bevételek 13

09 05. Anyagköltség 850

10 06. Igénybe vett szolgáltatások értéke 9 816

11 07. Egyéb szolgáltatások értéke 237

12 08. Eladott áruk beszerzési értéke 0

13 09. Eladott (közvetített) szolg. értéke 0

14 III. ANYAGJELLEGŰ RÁFORDÍTÁSOK 10 903

16 11. Bérköltség 2 927

17 12. Bérjárulékok 567

18 IV. SZEMÉLYI JELLEGŰ RÁFORDÍTÁSOK 3 494

19 V. ÉRTÉKCSÖKKENÉSI LEÍRÁS 0

20 VI. EGYÉB RÁFORDÍTÁSOK 400

21    - ebből: értékvesztés 0

22 A. ÜZEMI (ÜZLETI) TEVÉKENYSÉG EREDMÉNYE -1 189

27 15. Bef. pü. eszk. kamatai, árf. nyeresége

33 VII: PÉNZÜGYI MŰVELETEK BEVÉTELEI

42 B. PÉNZÜGYI MŰVELETEK EREDMÉNYE

43 C. SZOKÁSOS VÁLLALKOZÁSI EREDMÉNY -1 189

Bevétellel nem fedezett indokolt költség

Gyorspeed Kft eredménylevezetése Sülysáp községre vonatkozóan

2012 1-9 hó

